armvectores/hy_wikipedia_2023 huggingface dataset:
Գրականության Նոբելյան մրցանակ

Գրականության Նոբելյան մրցանակ (շվեդերեն՝ Nobelpriset i litteratur), ամենամյա հեղինակավոր մրցանակ, որը շնորհվում է Նոբելյան ֆոնդի կողմից գրականության ոլորտի ձեռքբերումների գնահատման համար։ Մրցանակաբաշխությունը կայանում է ամեն տարի Նոբելյան կոմիտեի կողմից Ստոկհոլմում։ Ալֆրեդ Նոբելի կողմից 1895 թվականին հաստատված 5 մրցանակներից մեկն է, որը տրվում է 1901 թվականից։ Մյուս մրցանակներն են՝ քիմիայի Նոբելյան մրցանակ, ֆիզիկայի Նոբելյան մրցանակ, խաղաղության Նոբելյան մրցանակ, բժշկության կամ ֆիզիոլոգիայի Նոբելյան մրցանակ։ Գրականության ոլորտում առաջին Նոբելյան մրցանակը շնորհվել է ֆրանսիացի բանաստեղծ և էսսեիստ Ռենե Ֆրանսուա Արման Պրյուդոմին՝ «նշանակալի գրական արժանիքների, հատկապես բարձր իդեալիզմի, գեղարվեստական կատարելատիպի, ինչպես նաև հոգևորի և տաղանդի յուրօրինակ համացության համար, որի վկայությունն են նրա գրքերը»։


== Տես նաև ==
Գրականության Նոբելյան մրցանակի դափնեկիրների ցանկ


== Ծանոթագրություններ ==
Սուրբ Օհան վանք (Հեքիմխան)

Անվան այլ կիրառումների համար տե՛ս՝ Սուրբ Օհան վանք (այլ կիրառումներ)Սուրբ Օհանի վանք, վանք Մալաթիայի մարզի Հեքիմխան ավանում։
Բնակիչները անվանում էին նաև Ջուրպահան։


== Ծանոթագրություններ ==
Տոռեմոչա դե Խարամա

Տոռեմոչա դե Խարամա (իսպ․՝ Torremocha de Jarama), մունիցիպալիտետ Իսպանիայում։ Մտնում է Մադրիդ պրովինցիայի Մադրիդ ինքնավար համայնքի կազմի մեջ։


== Արտաքին հղումներ ==
Պաշտոնական կայք
Լուի Զամպերինի

Լուի Սիլվի Զամպերինի (հունվարի 26, 1917(1917-01-26), Olean, Քատարոգաս շրջան, Նյու Յորք, ԱՄՆ - հուլիսի 6, 2014(2014-07-06) կամ հուլիսի 2, 2014(2014-07-02), Լոս Անջելես, Կալիֆոռնիա, ԱՄՆ), ամերիկացի օլիմպիական վազորդ, քրիստոնեական ավետարանական համայնքի անդամ, ով մասնակցել է Երկրորդ համաշխարհային պատերազմին։
Զամպերին սկսել է զբաղվել վազքով միջնակարգ դպրոցում։ Մասնակցելով 5000 մետրանոց մրցավազքին և որակավորվելով ԱՄՆ-ի կողմից մասնակցել է Բեռլինում կայացած 1936 թվականին Օլիմպիական խաղերին։ Բեռլինում Զամպերինին մրցավազքը ավարտել է ութերորդը։ 1941 թվականին նա զորակոչվել է ԱՄՆ-ի բանակի օդային ուժերի լեյտենանտ։ Զամպերինին Խաղաղ օվկիանոսում ծառայել է որպես ռմբակոծիչ։ Որոնման և փրկարարական առաքելության ընթացքում մեխանիկական դժվարությունները ստիպեցին Զամպերինին ինքնաթիռը վթարի ենթարկել օվկիանոսում։ Ծովում մնալուց 47 օր հետո նա վայրէջք կատարեց ճապոնացիների կողմից օկուպացված Մարշալի կղզիների վրա, որտեղ էլ ձերբակալվեց։ Զամպերինին տեղափոխվեց  Ճապոնիայում գտնվող բանտային ճամբար։ Հետագայում նա դարձավ քրիստոնյա ավետարանական համայնքի անդամ։ Զամպերինիին են նվիրված երկու կենսագրական ֆիլմեր։


== Վաղ կյանք ==
Լուի Զամպերինին ծնվել է 1917 թվականի հունվարի 26-ին Օլեմանում, Նյու Յորքում։ Նրա ծնողներն էին՝  Էնտոնի Զամպերինին և Լուիզ Դոսսին, ովքեր Հյուսիսային Իտալիայի Վերոնա քաղաքից էին։ Նա ունեցել է Փիթ անունով մի մեծ եղբայր և երկու երիտասարդ քույր՝ Վիրջինիան և Սիլվիան։ Նա մեծացել է խիստ կաթոլիկ ընտանիքում։ Նրա ընտանիքը տեղափոխվել է Տորրենս, Կալիֆոռնիա, 1919 թվականին, որտեղ Լուին սկսեց հաճախել Տորրենսի ավագ դպրոց։ Զամպերինին և նրա ընտանիքը չէին կարողանում խոսել անգլերեն, երբ տեղափոխվեցին Կալիֆոռնիա։ Այս հանգամանքի պատճառով Զամպերինին ծաղրանքի առարկա դարձավ ամերիկացի դասընկերների համար։ Երիտասարդ տարիքում Զամպերինին հետապնդվել և ոստիկանության կողմից բռնվել է գարեջուր գողանալու համար։ Զամպերինիի հայրը իրեն սովորեցնում էր, թե ինչպես պաշտպանի ինքն իրեն։


== Ծանոթագրություններ ==
Բուտոյարովկա (գյուղ, Կոզելշչինայի շրջան)

Բուտոյարովկա (ուկրաիներեն՝ Бутоярівка), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Բուտոյարովկա գյուղում բնակվում էր 55 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
646

646 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 646 թվականն է, 
VII դարի 46-րդ տարին։


== Դեպքեր ==


== Ծնունդներ ==


== Մահեր ==
(9561) վան Էյկ

(9561) վան Էյկ (անգլ.՝ van Eyck), աստերոիդ աստերոիդների հիմնական գոտում։ Հայտնաբերվել է 1987 թվականի օգոստոսի 19-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,306948 ա. մ., առավելագույնը մոտենում է 1,7914 ա. մ. հեռավորության վրա և հեռանում 2,8224 ա. մ.։ Արեգակի շուրջ մեկ ամբողջական պտույտ է կատարում 1279,84 երկրային օրվա ընթացքում, իր ուղեծրով շարժվելով միջինում 0,281286 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9561) վան Էյկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լրտեսը, որն ինձ սիրում էր

Անվան այլ կիրառումների համար տե՛ս՝ Լրտեսը, որն ինձ սիրում էր (այլ կիրառումներ)«Լրտեսը, որն ինձ սիրում էր» (անգլ.՝ The Spy Who Loved Me), ռեժիսոր Լյուիս Գիլբերտի ֆիլմերից, որի գլխավոր դերերը մարմնավորում են Ռոջեր Մուրը, Բարբարա Բախը, Կուրդ Յուրգենսը, Ռիչարդ Կիլը, Քերոլայն Մանրոն, Ուոլտեր Գոտելը, Ջեֆրի Կինը, Բերնարդ Լին, Ջորջ Բեյկերը, Մայքլ Բիլինգտոնը։


== Սյուժե ==
Աշխարհը փրկելով չարագործ Ստրոմբերգից՝ Ջեյմս Բոնդը ծանոթանում է ռուս հմայիչ լրտեսուհու հետ։ Երկուսով անհավասար պայքարի մեջ են մտնում չարագործի և նրա հավատարիմ ծառա Ջոզի հետ։ Ջոզը հսկայական հասակով և երկաթյա ատամներով տղա էր։ Նա կարող էր հեշտությամբ կտրել երկաթյա ճոպանը։ Ուժերը հավասարակշռելու համար Ջեյմս Բոնդին տալիս են էքսլյուզիվ սպորտային «Լոտոս» մեքենա, որը կարող է լողալ ջրի տակ և զանազան հրթիռներ կրակել։


== Դերերում ==


== Ծանոթագրություններ ==


== Արտաքին հղումներ ==
Լրտեսը, որն ինձ սիրում էր(անգլ.) ֆիլմը Internet Movie Database կայքում
«Լրտեսը, որն ինձ սիրում էր»(ռուս.) ֆիլմը ԿինոՊոիսկ կայքում։
Գահերի խաղը (սաունդթրեք)

Game of Thrones, ամերիկյան HBO ալիքի «Գահերի խաղը» սերիալի սաունդթրեքը։ Երաժշտության վրա աշխատել է գերմանացի կոմպոզիտոր Ռամին Ջավադին, առաջին եթերաշրանի ձայնասկավառակը թողարկվել է 2011 թվականի հունիսին Varèse Sarabande լեյբլում։ Ալբոմի երաժշտությունը գործիքային է, բացի այդ սերիալը ունի գլխավոր թեմա՝ Main Title։


== Ստեղծում և թողարկում ==
Սկզբում սաունդթրեքի վրա պետք է աշխատեր Սթիվեն Բարբեքը, բայց 2011 թվականի փետրվարի 2-ին նա լքել է նախագիծը։ Նրան փոխարինել է Ռամին Ջավադին։
Ալբոմը թվային թռուցիկի հետ միասին հայտնվել է iTunes-ում 2011 թվականի հունիսի 14-ին։ Հունիսի 28-ին կայացել է CD սկավառակի շնորհանդեսը։


== Գրախոսություն ==
Tracksounds-ից Ռիչարդ Բաքսթոնը գրեց խառը մեկնաբանություն՝ ալբոմը բնութագրելով որպես Ջավադիի հերոսական փորձ, սակայն քննադատել է գլխավոր թեման, որը չի արդարացրել սպասելիքները։
Հիմնական թեման ունեցել է բազմաթիվ քավեր-տարբերակներ, ինչի մասին հայտնում է TV.com-ը։ Դրանց թվին են պատկանում Ջեյսո Յանգի տարբերակը ջութակի համար և ութ բիթային ռեմիքսը հին վիդեոխաղերի ոգով։


== Ստեղծագործությունների ցանկը ==


=== 1 եթերաշրջան ===
Բոլոր ստեղծագործությունները գրվել են Ռամին Ջավադիի կողմից։


=== 2-րդ եթերաշրջան ===
Բոլոր ստեղծագործությունները գրվել են Ռամին Ջավադիի կողմից։


=== 3-րդ եթերաշրջան ===
Բոլոր ստեղծագործությունները գրվել են Ռամին Ջավադիի կողմից։


=== 4-րդ եթերաշրջան ===
Բոլոր ստեղծագործությունները գրվել են Ռամին Ջավադիի կողմից։


=== 5-րդ եթերաշրջան ===
5-րդ եթերաշրջանի ալբոմը թողարկվել է թվային տարբերակով 2015 թվականի հունիսի 9-ին, իսկ CD սկավառակով՝ 2015 թվականի հուլիսի 17-ին։


== Ծանոթագրություններ ==
Դեն Քարլին

Դեն Քարլին (անգլ.՝ Dan Carlin, նոյեմբերի 14, 1965(1965-11-14) կամ 1965), ամերիկացի քաղաքական մեկնաբան, փոդքասթեր, հոդվածների հեղինակ, ռադիոհաղորդավար և սյունակագիր։ Պրոֆեսիոնալ ռադիոհաղորդավար լինելով՝ Կարլինը ժամանակի ընթացքում իր շոուները տեղափոխել է ինտերնետ և այժմ երկու հայտնի անկախ փոդքասթերի՝ «Common Sense with Dan Carlin» և «Hardcore History» հեղինակն է։


== Կենսագրություն ==
Կարլինը բակալավրի աստիճան է ստացել Կոլորադո նահանգի Բոուլդեր քաղաքի համալսարանում։ 1980-ական թվականներին Լոս Անջելեսի հեռուստատեսային լուրերում ռեպորտյորի գործունեություն սկսելով՝ Կարլինը լուսաբանել է 1992 թվականի Լոս Անջելեսի խռովությունը։ Ռադիոյից հեռանալուց հետո Կարլինը ճանաչման է հասել ինտերնետային ռադիոյում, փոդքասթինգում և բլոգոսֆերայում։ Ապրում է Օրեգոն նահանգի Յուջին քաղաքում։ Նախկինում լրագրող է աշխատել «KVAL-TV» հեռուստաալիքում։
2005 թվականին հիմնադրել է «Ողջախոհությունը Դեն Կարլինի հետ» շոուն։ Փոդքասթը թեմատիկայով մոտ է 1994-2004 թվականներին հեռարձակվող մի քանի ռադիոհաղորդումների, որնց հաղորդավարը եղել է Կարլինը։ Իր քաղաքական փիլիսոփայությունը Կարլինը նկարագրել է որպես «նոր ռացիոնալիզմ», որի հիմքն ընթացիկ քաղաքական միտումների և ուժերի գնահատման նկատմամբ թերահավատ մոտեցումն է։ Նա փորձում է աջակցել քննարկումներին՝ ներկայացնելով և խթանելով «Մարսեցին Երկրի վրա» մտավոր փորձը, առաջարկելով ընթացիկ քաղաքական խնդիրների լուծումներ, որոնք հիմնված են ինքնաքննադատական վերաբերմունքի վրա։
2012 և 2013 թվականներին «Ողջախոհությունը Դեն Կարլինի հետ» շոուն Քաղաքականություն/Նորություններ կատեգորիայում առաջադրվել է որպես լավագույն փոդքասթ։ Այսօրվա դրությամբ փոդքասթի յուրաքանչյուր էպիզոդ լսվել է ավելի քան 700 000 անգամ։


== «Հարդկորյան պատմություն» ==

«Հարդկորյան պատմությունը» հարթակ է, որտեղ Դեն Կարլինը ուսումնասիրում է համաշխարհային պատմության տարաբնույթ թեմաներ։ Շոուի թեմատիկան թողարկումից թողարկում լայնորեն տարբերվում է, սակայն, որպես կանոն, կենտրոնացած է կոնկրետ պատմական իրադարձությունների վրա, որոնք նկարագրված են «մտավոր թատրոնի» ոճով։ Նոր էպիզոդները թողարկվում են մոտավորապես յուրաքանչյուր չորս-յոթ ամիսը մեկ։ Յուրաքանչյուր փոդքասթի տևողությունը կարող է հասնել մի քանի ժամի։
Յուրաքանչյուր փոդքասթի թողարկում ունենում է միլիոնավոր ներբեռնումներ։ 2015 թվականի մայիսի 6-ին շոուները ներբեռնվել են ավելի քան 350 000 անգամ՝ 24-ժամյա ժամանակահատվածում։ 2012 թվականին փոդքասթը առաջադրվել է «Stitcher Award» մրցանակի՝ Լավագույն կրթական և ուսուցողական փոդքասթ կատեգորիայում։
2014 թվականին այն iTunes-ում արժանացել է «Best Classic Podcast 2014» մրցանակին և հայտնվել է «Փոդքասթների 10 տարի» հոբելյանական մրցանակաբաշխության թոփ 25 փոդքասթների ցանկում։ 
«Slate» ամսագիրը 2009 թվականին թողակված «Արևելյան ճակատի ուրվականները» փոդքասթը (որը նվիրված է եղել Երկրորդ համաշխարհային պատերազմի ժամանակ Արևելյան ճակատում տեղի ունեցած իրադարձություններին) անվանել է բոլոր ժամանակների հինգերորդ լավագույն ձայնագրությունը։


== Գրքեր ==
2019 թվականին «Hadcore History» փոդքասթի նյութերի հիման վրա Դեն Կարլինը գրել է «The End Is Always Near: Apocalyptic Moments, from the Bronze Age Collapse to Nuclear Near Misses» գիրքը։


== Ծանոթագրություններ ==


== Արտաքին հղումներ ==
Պաշտոնական կայք
Ժողովածու (3520)

Ժողովածու (3520), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3520 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 19 x 14 չափս։ Գրված է միասյուն, նոտրգով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ հետագայի՝ 135բ (1785 թ.) :


== Բովանդակություն ==
Մեսրոպայ Վայոցձորեցւոյ Պատմութիւն Բագրատունեաց և այլոց։
Հարցմունք Աթանասի և պատասխանիք Կիյրղի Երուսաղէմացւոյ։
Պատմութիւն անցից ի ժամանակս ընտրութեան Կիրակոսի կթղ-ի։


== Ծանոթագրություններ ==
Կուլիկովկա (գյուղ, Մելեկեսկի շրջան)

Կուլիկովկա (ռուս.՝ Куликовка), գյուղ Ռուսաստանի Ուլյանովսկի մարզի Մելեկեսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խատնեե

Խատնեե (ուկրաիներեն՝ Хатнє), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1650 թվականին։
2001 թվականի տվյալներով Խատնեե գյուղում բնակվում էր 733 մարդ։ Բնակավայրը զբաղեցնում է 1575 կմ² տարածք։ Բնակչության խտությունը կազմում էր 465,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տախիր և Զուխրա (այլ կիրառումներ)

Տախիր և Զուխրա, կարող է վերաբերել՝

Տախիր և Զուխրա, արևելյան հեքիաթ-լեգենդ,
Տախիր և Զուխրա, 1945 թվականին նկարահանված ֆիլմ,
Տախիր և Զուխրա, մուլտֆիլմ՝ ստեղծված «Ուզբեկֆիլմ» ստուդիայում։
Յունիոն շրջան (Ջորջիա)

Անվան այլ կիրառումների համար տե՛ս՝ Յունիոն շրջան (այլ կիրառումներ)Յունիոն շրջան (անգլ.՝ Union County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 837 կմ² է, բնակչությունը՝ 17.289 մարդ (2010 թ. տվյալներով)։ Շրջկենտրոնն է Բլեյրսվիլ բնակավայրը։ Կազմավորվել է 1832 թ.։
Զանգվածային սպանություն Լյորախում

Զանգվածային սպանություն Լյորախում (գերմ.՝ Amoklauf von Lörrach), Շվեյցարիայի սահմանից ոչ հեռու գտնվող գերմանական Լյորախ քաղաքում (Բադեն-Վյուրթեմբերգ) 2010 թվականի սեպտեմբերի 19-ին տեղի ունեցած ողբերգական իրադարձություններ, երբ 41-ամյա կին փաստաբան Սաբինե Ռադմախերը (գերմ.՝ Sabine Radmacher) սպանել է իր որդուն և նախկին ամուսնուն և պայթեցրել վերջինիս բնակարանը, որից հետո ներխուժել է Սուրբ Ելենայի կաթոլիկ կլինիկայի տարածք, որտեղ սկսել է կրակել և դանակահարել հիվանդներին։ Հարձակումն սկսվելուց 40 րոպե անց կինը սպանվել է հատուկ նշանակության ջոկատի հետ փոխհրաձգության ժամանակ։


== Իրադարձություններ ==
2010 թվականի սեպտեմբերի 19-ին Սաբինե Ռադմախերը սպորտային ատրճանակով սպանել էր իր նախկին ամուսնուն և իր հարազատ որդուն, որից հետո բնակարանում միացնելով գազը (այլ տվյալներով, տեղադրելով դյուրավառ հեղուկով տարաներ) և վերցնելով խոհանոցային դանակը, լքել է շենքը։ Մի քանի րոպե անց տանը պայթյուն է տեղի ունեցել։ Այն այնքան ուժեղ է եղել, որ քանդել է պատերից մեկը։ 15 մարդ հոսպիտալացվել է` այրվող մթերքներից թունավորումով։ 
Զինված կինը վազքով ուղևորվել է Սուրբ Ելենայի կաթոլիկ կլինիկա, ճանապարհին նա վիրավորել է երկու պատահական անցորդների՝ կրակելով մեկի թիկունքին, մյուսի՝ գլխին։ Հայտնվելով կլինիկայում՝ Սաբինեն անմիջապես ուղղվել է երկրորդ հարկում գտնվող գինեկոլոգիական բաժանմունք։ Այնտեղ նա մի քանի անգամ կրակել է բուժեղբոր վրա, սակայն նրա փամփուշտները վերջացել են, և կինը դանակով ևս մի քանի հարված է հասցրել վիրավորին, ինչից վերջինս տեղում մահացել է։ Կրակողինը փորձել է կանգնեցնել իր գործերով կլինիկա ժամանած ոստիկանը, սակայն Սաբինեն վնասել է նրա ծունկը։ Տղամարդը շատ արյուն է կորցրել, բայց ողջ է մնացել։ 
Հիվանդանոցում խուճապ է առաջացել, հիվանդներն ու անձնակազմը փակվել են պալատներում, մյուսները փորձել են դուրս գալ տանիք։ Ժամը 18:15-ին ոստիկանություն ահազանգ է ստացվել, և ժամը 18:30-ին կլինիկա են ժամանել «Spezialeinsatzkommando» հատուկ նշանակության ջոկատի մարտիկները։ Նրանք անմիջապես սկսել են շենքի գրոհը։ Սաբինե Ռեդմախերը ոստիկանների հետ փոխհրաձգություն է սկսել, որի ընթացքում սպանվել է։


== Ծանոթագրություններ ==
Բունակո-Սոկոլովեց (Ռոդիոնովո-Նեսվետայսկի շրջան)

Բունակո-Սոկոլովեց (ռուս.՝ Бунако-Соколовец), գյուղ Ռուսաստանի Ռոստովի մարզի Ռոդիոնովո-Նեսվետայսկի շրջանում։ Մտնում է Բարիլո-Կրեպինսկի գյուղական համայնքի կազմի մեջ։
Վերիսիմու (Մինաս Ժերայս)

Վերիսիմու (պորտ.՝ Veríssimo), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Անդրելանդիյա գավառի կազմի մեջ։ Բնակչությունը կազմում է 3667 մարդ՝ 2007 թվականի տվյալներով։ Գրավում է 1 028,577 կմ2 տարածք։ Բնակչության խտությունը կազմում է՝ 2,7 մարդ/կմ2։


== Պատմություն ==
Քաղաքը հիմնադրվել է 1938 թվականի դեկտեմբերի 12-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 36.694.555,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 13.100,52 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,776 (տվյալները ՄԱԿ-ի զարգացման ծրագրի)։
Գևաբախան

Գևաբախան, լեռ Հայկական լեռնաշխարհում, Վիրահայոց լեռներում, Աղստև գետի կողմում։ Լանջերն անտառապատ են։ Բարձրությունը՝ մոտ 1730 մետր։


== Ծանոթագրություններ ==
Փոթորիկ (ֆիլմ, 1928)

«Փոթորիկ» (անգլ.՝ Tempest), 1928 թվականի ամերիկյան համր ֆիլմ, ռեժիսորներ՝ Սեմ Թեյլոր, Լյուիս Մայլսթոուն և Վիկտոր Տուժանսկի, գլխավոր դերում՝ Ջոն Բերիմոր։


== Սյուժե ==
Գյուղացի հասարակ զինվորի սիրո պատմություն, ով առաջին համաշխարհային պատերազմի և ռուսական հեղաշրջման ժամանակ իր ջանասիրությամբ հասավ սպայի կոչման և գեներալի արիստոկրատ աղջկան։ Սակայն նրա ճանապարհը բարդ էր, նրան, գտնելով աղջկա սենյակում, ձերբակալում են։ Այնտեղ նա զրկվում է իր կոչումից, սակայն շուտով արդարությունը վերականգնվում է։


== Դերերում ==
Ջոն Բերիմոր՝ սերժանտ Իվան Մարկով
Կամիլլա Խորն՝  Թամարա արքայադուստր
Լուիս Վոլհայմ՝ սերժանտ Բուլբա
Բորիս դե Ֆաստ (Բորիս Ֆաստովիչ)՝ չարչի
Ջորջ Ֆոուսետ՝ գեներալ
Ուլլր Հաուպտ` կապիտան
Միխաիլ Սեմյոնովիչ՝ պահակ


== Պարգևներ ==
1929-ին՝ նկարիչ-բեմադրողի լավագույն աշխատանքի համար «Օսկար» մրցանակ (Քեմերոն Մենզիս, «Աղավնի» ֆիլմի հետ համատեղ)։


== Ծանոթագրություններ ==


== Արտաքին հղումներ ==
Internet Movie Database
Լայնամետրաժ ֆիլմերի ցանկ
(4207) Չերնովա

(4207) Չերնովա (անգլ.՝ Chernova), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 5-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,017087 ա. մ., առավելագույնը մոտենում է 2,8471 ա. մ. հեռավորության վրա և հեռանում 3,1871 ա. մ.։ Արեգակի շուրջ մեկ ամբողջական պտույտ է կատարում 1914,17 երկրային օրվա ընթացքում, իր ուղեծրով շարժվելով միջինում 0,188071 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4207) Չերնովա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թև (այլ կիրառումներ)

Թև, կարող է վերաբերել՝

Թև - գյուղ Արևմտյան Հայաստանում, Էրզրումի վիլայեթի Կիսկիմի գավառակում
Թև - հայկական (միգուցե արական) անուն
Բոնդարի (գյուղ, Բոնդարսկի շրջան)

Անվան այլ կիրառումների համար տե՛ս՝ Բոնդարի (այլ կիրառումներ)Բոնդարի (ռուս.՝ Бондари), գյուղ Ռուսաստանի Տամբովի մարզի Բոնդարսկի շրջանի կազմում։
Բնակչությունը ըստ վերջին գրանցված տվյալների կազմում էր 4000 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յուրեյ շրջան (Կոլորադո)

Յուրեյ շրջան (անգլ.՝ Ouray County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 1405 կմ² է, բնակչությունը՝ 4436 մարդ (2010 թ. տվյալներով)։ Շրջկենտրոնն է Յուրեյ բնակավայրը։ Կազմավորվել է 1877 թ.։
Ֆեոդոր Կուզկինի կյանքից

«Ֆեոդոր Կուզկինի կյանքից» (ռուս.՝ «Из жизни Фёдора Кузькина»), 1989 թվականի խորհրդային գեղարվեստական ֆիլմ, որը նկարահանել է ռեժիսոր Ստանիսլավ Ռոստոցկին Բորիս Մոժաևի «Ողջը» (ռուս.՝ «Живой», 1966) վեպի հիման վրա։


== Սյուժե ==
Ֆիլմը ներկայացնում է Ֆեոդոր Կուզկինի կյանքի պատմությունը, որը երկրի հետ վերապրեց երեսունականների, ապա ռազմական և հետպատերազմյան տարիների դժվարությունները։ Այժմ Կուզկինը որոշում է դառնալ մենատնտես։
Ֆիլմը նկարահանվել է Վլադիմիրի մարզի Վյազնիկի քաղաքում և շրջակա գյուղերում։


== Դերերում ==
Ալեքսանդր Սուսնին – Ֆեոդոր Կուզկին
Տատյանա Բեդովա  – Ավդոտյա Կուզկինա, Ֆեոդորի կինը
Պյոտր Շչերբակով – Սեմյոն Իվանովիչ Մոտյակով, շրջանային գործադիր կոմիտեի նախագահ
Յուրի Պոտյոմկին – Միխայիլ Միխայլովիչ Գուզենկով, կելտնտեսության նախագահ
Միխայիլ Կոկշենով – Պաշա Վորոնին, բրիգադիր
Ֆեոդոր Վալիկով – Ֆիլատ պապ
Անատոլի Բորոդին – Երմակով, հարևան կելտնտեսության նախագահ
Պյոտր Լյուբեշկին – Անդրեյ, ռայսնաբի վարիչ
Նիկոլայ Պոգոդին – Սպիրիդոն Վորոնին
Պավել Վիննիկ – շրջգործկոմի աշխատող
Վլադիմիր Տրոշին – Պյոտր Իվանովիչ, մարզկոմի քարտուղար
Ալեքսանդր Լեբեդև – Մատվեյ Կոռնեիչ Նազարկին, հաշվետար 
Ալեքսանդր Կուդինով – Դյոմին, ԽՄԿԿ Կենտկոմի քարտուղար
Անատոլի Կուրմանով – Ֆատեև, դատախազության քննիչ
Սվետլանա Խարիտոնովա – Վարվառա Պետրովնա Ցիպլակովա, ռայսոբեսի ղեկավար
Միխայիլ Ժիգալով – Կոշկին, անտառտնտեսության տնօրեն
Յուրի Չերնով – բրիգադի անդամ
Տատյանա Չեռնոպյատովա – Մոտյակովի քարտուղարը
Վալենտինա Անանինա – Նաստյա-Ռյաբուխա, բռնագրավման հանձնաժողովի նախագահ
Վլադիմիր Սերգիենկո – Վասկա
Ալեքսանդր Վդովին – ԽՄԿԿ մարզային կոմիտեի հրահանգիչ
Վիկտոր Մամաև – անասնաբույծ
Յուրի Մեդվեդև – շրջգործկոմի աշխատակից
Վալերի Նեմեշաև – Վասկայի որդին
Սերգեյ Բիստրիցկի – Վոլոդյա, ավագ որդի
Դենիս Բորիսով – միջնեկ որդի  
Տատյանա Բոժոկ – դատարանի քարտուղար
Ելենա Վալաևա -  վաճառողուհի
Օլեգ Դեմիդով – բրիգադի անդամ
Նիկոլայ Դյոմին – Կուզկինի ընկերը
Իվան Եկատերինիչև – բրիգադի անդամ
Վլադիմիր Սկլյարով – Երմակով
Յուրի Սորոկին – էպիզոդ
Թամարա Տիմոֆեևա – Անդրյուշայի մայրը
Վլադիմիր Տրեշալով – Պյոտր Լիզունին
Գալինա Չուրիլինա – դիսպետչեր (լուսագրերում՝ Խարիտոնովա)


== Նկարահանող խումբ ==
Սցենարի հեղինակներ՝ Ստանիսլավ Ռոստոցկի, Բորիս Մոժաև
Ռեժիսոր՝ Ստանիսլավ Ռոստոցկի
Օպերատոր՝ Վլադիսլավ Մենշիկով
Նկարիչ՝ Սերգեյ Սերեբրեննիկով
Կոմպոզիտոր՝ Անդրեյ Պետրով


== Ծանոթագրություններ ==


== Արտաքին հղումներ ==
«Из жизни Фёдора Кузькина» на сайте «Энциклопедия отечественного кино»
ruskino.ru Archived 2021-11-07 at the Wayback Machine.
Տյունի է Պոն

Տյունի է Պոն (ֆր.՝ Tugny-et-Pont), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ռիբմոն կանտոնի կազմի մեջ։ Համայնքի շրջանը՝ Սեն Կանտեն։
Համայնքի INSEE կոդը՝ 02329:


== Բնակչություն ==
2010 թվականի տվյալներով՝ համայնքի բնակչությունը կազմում է 281 մարդ։ 


== Տնտեսություն ==
2010 թվականին համայնքի 178 աշխատունակ (15-64 տարեկան) բնակիչներից 119-ը տնտեսապես ակտիվ էին, 59-ը՝ ոչ ակտիվ (ակտիվության ցուցանիշը կազմել է 66,9%, 1999 թվականին եղել է 59,1%)։ 119 տնտեսապես ակտիվ բնակիչներից աշխատում էին 106-ը (63 տղամարդ և 43 կին), գործազուրկ էին 13 մարդ (8 տղամարդ և 5 կին)։ 59 տնտեսապես ոչ ակտիվ բնակիչներից 15-ը եղել են աշակերտներ կամ ուսանողներ, 17-ը՝ թոշակառուներ, 27-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Տյունի է Պոն (ֆր.)
Kinect

Kinect, անհպում սենսորային խաղային վերահսկիչ, նախնական տարբերակը նախատեսված են Xbox 360-ի համար, և զգալի ուշ ժամանակ անց, այն թողարկվեց նաև Xbox One-ի և Windows օպերացիոն համակարգով աշխատող անհատական համակարգիչների համար։ Մշակված է Microsoft-ի համար։ Սարքը նախատեսված էր Xbox 360-ի համար որպես հավելյալ սարք, Kinect-ը թույլ է տալիս հատուկ ժեստերի միջոցով ղեկվարել խաղային սարքը։ Նախագծի նպատակը Xbox 360-ի օգտատերերի քանակի ավելացումն էր։ Kinect-ը առաջին անգամ ցուցադրվեց 2009 թվականի հունիսի 1-ին Е3-ի շրջանակներում։ Սարքը խաղային համակարգերի համար ԱՄՆ-ում թողարկվեց 2010 թվականի նոյեմբերի 4-ին և նոյեմբերի 10-ին Եվրոպայում։ Windows-ի համար նախատեսաված տարբերակը թողարկվել է 2012 թվականի փետրվարի 1-ին։


== Տեխնոլոգիաներ ==
Kinect-ը հորիզոնական տեղակայված սարք է, որը ունի կլոր հիմք և կարող է տեղադրվել էկրանի ներքևի կամ վերևի մասում։ Չափերը՝ 23 սմ երկարություն և 4 սմ բարձրություն։ Առջևի մասում կան երկու խորացված մասեր գունային վիդեոտեսախցիկ և մեկրաֆոնային ցանցը։ Շնորհիվ ծրագարային ապահովման շնորհիվ սարքը կարողանում է՝ հասկանալ մարմնի շարժումները, դեմքի միմիկան և ձայնը։ Բարձախոսի ցանցը Xbox 360 թույլ է տալիս կատարել ձայնի մաքրում ինչի շնորհիվ կարելի է խոսել Xbox Live-ում առանց ականջակալների։
Ըստ Microsoft-ի կատարած հայտարարության, Kinect ունակ է հասկանել ժեստերի լեզու։


== Նախագծի պատմություն ==
Natal նախագիծը հիմնված է PrimeSense իսրալեական ընկերության կողմից մշակված հատուկ ալգորիթմի և չիպի վրա, որը հատուկ լիցեզավորվել է Microsoft Kinect-ի և Asus Xtion-ի համար։
«Natal» նախագծի անունը առաջացել է Մայքրոսոֆթի ավանդական դարձաց սովորությունից՝ քաղաքի անունը որպես կոդային անուն օգտագործումը։ Նախագծի տնօրեն Ալեքս Կիպմանը, որպես անուն ընտրել է բրազիլական Նատալ քաղաքի անվանումը։
E3 2010-ից առաջ, 2010 թվականի մարտի 25-ին Մայքրոսոֆթը «Natal» նախագծին հրավիրեց համաշխարհային պրեմիերայի, որը կայացավ հունիսի 13-ին «Գալեն» կենտրոնում։
2010 թվականի հունիսի 14-ին «Natal» նախագիծը կրեց անվանական փոփոխություն դառնալով Kinect։
2011 թվականի հունիսի 16-ին Microsoft  հայտարարեց նոր սարքի՝ Kinect for Windows-ի թողարկման մասին։
2017 թվականի հոկտեմբերին հայտնի դարձավ, որը Microsoft-ը դադարեցնում է Kinect արտադրությունը։


== Օգտագործում ==
Ընկերությունը ներկայացրեց մի շարք հավելյալ նախագծեր Kinect-ի համար։ Դրա մեջ էի մտնում Star Wars խաղը  LucasArts-ի կողմից, նոր մրցաշարային խաղ՝Sonic Free Riders, Disneyland Adventures-ը  Disney-ից, պարային սիմուլյատոր՝ Dance Central խաղը MTV Games-ից։ Բացի սա գնողներին էր տրամադրվում Kinect Sports սպորտային հավաքածուն, Kinect Adventures! խաղը, որը տրամադրվում է վերահսկիչի հետ (Kinect հավաքածուն իր մեջ է կրում Xbox 360 և Kinect Adventures խաղերի հավաքածուն)։
Electronic Entertainment Expo 2009-ի ընթացքում Microsoft-ը ներկայացրեց մի քանի նոր տեխնոլոգիաներ։


== Հավաքածուն ==
ԱՄՆ-ում ողջ հավաքածուն արժե 149 դոլլար։
Հավաքածուն ներառում է․ 

սարքը
սնուցման լարը
օգտատերի ձեռնարկը
Kinect Adventures խաղը։


== Ծանոթագրություններ ==
Շեմշեկ

Շեմշեկ, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։ Գտնվում է Սուբնատ գետի հովտում, գավառի արևելյան սահմանի մոտ, սարավանդի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Վարզահան վանք

Վարզահան վանք, հայկական վանքային համալիր պատմական Բարձր Հայք նահանգում։ Գտնվում է Բաբերդ քաղաքի մոտ։ Վարզահանը խոշոր հայաբնակ գյուղ էր, որի բնակչության մեծ մասը սպանվել է թուրքերի կողմից 18-րդ դարում։
Կորմանկա

Կորմանկա (ռուս.՝ Корманка), գետ Ռուսաստանում, հոսում է Կարելական ինքնավար հանրապետությունում։ Թափվում է Պյա լիճ Կովդա։ Գետի երկարությունը 26 կմ է, ավազանի տարածքը 170 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կովդա գետի ակունքն է մինչև Կումսկի հիդրոհանգույց, այդ թվում Պյաոզերո, Տոպոզերո լճեր, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000412102000000550
Հիդրոլոգիական ուսումնասիրությունների կոդը - 102000055
Ավազանի կոդը - 02.02.00.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վարդիկ Մոկացի

Վարդիկ Մոկացի (նաև՝ Ակնիկ, 7-րդ դար, Մոկս, Մոկք Առանձնակ, Մոկք, Հայկական մարզպանություն - 7-րդ դար), հայ իշխան Մարզպանական Հայաստանում, Մոկք աշխարհի տանուտերը, Մոկացիների նախարարական տոհմից։


== Կենսագրություն ==

640 թվականին առաջնորդում է արաբներին դեպի Դվին, իրենց առաջին արշավանքի ժամանակ։


== Ծանոթագրություններ ==
Վորոնովկա (գյուղ, Վոզնեսենսկի շրջան)

Անվան այլ կիրառումների համար տե՛ս՝ ՎորոնովկաՎորոնովկա (ուկրաիներեն՝ Воронівка), գյուղ Ուկրաինայի Նիկոլաևի մարզի Վոզնեսենսկի շրջանում։ Հիմնադրվել է 1850 թվականին։
2001 թվականի տվյալներով Վորոնովկա գյուղում բնակվում էր 1 394 մարդ։ Բնակավայրը զբաղեցնում է 3432 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ճանապարհորդ գորտը (մուլտֆիլմ, 1965)

«Ճանապարհորդ գորտը» (ռուս.՝ Лягушка-путешественница), Վյաչեսլավ Կոտյոնոչկինի և Ալեքսանդր Տրուսովի նկարված մուլտիպլիկացիոն ֆիլմը, վառ մանկական կինոհեքիաթ՝ ստեղծված Վսևոլոդ Գարշինի համանուն հեքիաթի հիման վրա, որը պատմում է պարծենկոտ գորտի մասին։


== Սյուժե ==
Ճահճում ապրում էր գորտը։ Աշնանը դեպի տաք երկրներ չվող բադերը կանգ են առնում ճահճի մոտ։ Բադերից գորտն իմանում է հարավի մասին և նրա մոտ ցանկություն է առաջանում թռչել նրանց հետ։ Նա բադերին խնդրում է իրենց կտուցներով բռնել փողի ծայրերից, որպեսզի ինքը, բերանով կառչելով դրա մեջտեղից, երամի հետ թռչի հարավ։ Բադերը հիանում են գորտի խելացիությամբ և համաձայնում նրան հասցնել հարավ։
Երբ գորտը թռչում էր գյուղերի վրայով, մարդիկ զարմանում են, թե ով է հնարել նման խորամանկ բան։ Հերթական գյուղի վերևով թռչելիս գորտը, մոռանալով ձողի մասին, սկսում է կռկռալ՝ Սա ես եմ։ Բաց թողնելով փայտիկը՝ գորտը ցած է ընկնում ու հայտնվում մեկ այլ ճահճուտում։ Այնտեղ նա մյուս գորտերին պատմում է այն մասին, թե ինչպես է ինքը հորինել զարմանալի միջոց ճանապարհորդելու աշխարհով բադերի օգնությամբ և այցելել հարավ, իսկ այժմ եկել է տեսնելու, թե ինչպես են այնտեղ ապրում։ Սակայն բադերը չեն վերադառնում, քանի որ նրանք կարծում էին, որ գորտը սատկել է։ Ամեն օր նա մյուս գորտերին պատմում է նույն պատմությունը։ Վերջիվերջո գորտերը հոգնում են հյուրի դատարկաբանությունից և որոշում, որ նա հորինել է այդ պատմությունը։ Դառնացած ճանապարհորդն արդյունքում դառնում է արագիլի կեր։


== Տարբերություններ գրքից ==
Մուլտֆիլմում գորտն ընկնում է մաքուր լիճը, գրքում՝ կեղտոտ լճակը։
Մուլտֆիլմում բադերը փնտրում են գորտին, սակայն ստիպված են հեռանալ որսորդների պատճառով, որոնք կրակում են առաջնորդի պոչին, գրքում նրանք հեռանում են՝ մտածելով, որ գորտը սատկել է։
Մուլտֆիլմի սյուժեն երկարացվել է.
Մուլտֆիլմում գորտը բազմիցս պատմում է դեպի հարավ կատարած ճանապարհորդության մասին, բայց երբ բադները չեն վերադառնում, նրան համարում են ստախոս, իսկ հետո նրան որսում է արագիլ։
Գիրքն ավարտվում է ճանապարհորդության մասին պատմելուց (մեկ անգամ) անմիջապես հետո։


== Դերերում (հնչյունավորողներ) ==


== Ստեղծողներ ==


== Ծանոթագրություններ ==


== Գրականություն ==
Фильмы-сказки: сценарии рисованных фильмов. Выпуск 9. — М.: Искусство, 1969. — 224 с. — 100 000 экз.


== Արտաքին հղումներ ==
«Ճանապարհորդ գորտը»(անգլ.) ֆիլմը Internet Movie Database կայքում
«Ճանապարհորդ գորտը» մուլտֆիլմը «Անիմատոր.ռու» կայքում
«Ճանապարհորդ գորտը» «Հայրենական կինոյի հանրագիտարան» կայքում
Հերբերտ Գաազե

Հերբերտ Գաազե (ռուս.՝ Ге́рберт Ю́льевич Га́азе, 1896, Սանկտ Պետերբուրգ, Ռուսական կայսրություն - սեպտեմբերի 11, 1922(1922-09-11), Բուխարայի էմիրություն), Առաջին համաշխարհային և քաղաքացիական պատերազմների մասնակից, Կարմիր դրոշի կրկնակի շքանշանակիր (1922, 1922)։


== Կենսագրություն ==
Հերբերտ Գաազեն ծնվել է 1896 թվականին (այլ տվյալներով` 1897 թվականին) Սանկտ-Պետերբուրգում։ 1915 թվականին ավարտել է Սուրբ Պետրոսի գլխավոր գերմանական ուսումնարանը (Պետրիշուլե), այնուհետև ընդունվել է Պետերբուրգի համալսարան։ Ուսումը չավարտած` 1916 թվականին, Գաազեն զորակոչվում է ցարական բանակ` ծառայության։ Գաազեն ավարտում է Պավլովյան ռազմական ուսումնարանի արագացված դասընթացները և, ստանալով պրապորչիկի կոչում, մեկնում է Առաջին համաշխարհային պատերազմի ռազմաճակատ։
1918 թվականին  Գաազեն ծառայության է անցնում Բանվորա-գյուղացիական Կարմիր բանակում։ Մասնակցել է Արևելյան ռազմաճակատում Կոլչակի Ռուսական բանակի դեմ մղվող մարտերին, լինելով դասակի, վաշտի և գումարտակի հրամանատար։ Մարտերում աչքի ընկնելու համար 1919 թվականին նշանակվում է 15-րդ հրաձգային դիվիզիայի 127-րդ հրաձգային գնդի հրամանատար։ Բազմիցս աչքի է ընկել մարտերում։ 1920 թվականի օգոստոսի 7-ին Գաազեի գունդը գրոհով գրավել է Դնեպրի ափին գտնվող Կորսունյան վանական միաբանությունը, այնտեղից դուրս մղելով Վրանգելի ռուսական բանակին։ Հանրապետության հեղափոխական կոմիտեի 1922 թվականի հոկտեմբերի 18-ի № 213 հրամանով գնդի հրամանատար Հերբերտ Գաազեն պարգևատրվել է ՌՍՖՍՀ Կարմիր դրոշի շքանշանով։ Հետագայում Գաազեն փոխադրվում է Միջին Ասիա և նշանակվում Բուխարական խմբի զորքերի հրամանատարի օգնական։ Ակտիվորեն մասնակցել է բասմաչական խմբավորումների դեմ մղվող մարտերին։ 1922 թվականի սեպտեմբերի 10-ից 11-ը մասնակցել է Բուխարայի մոտ գտնվող Տիխիյ Կուլուկ ղշլաղի մոտ մղվող մարտերին։ Իր վրա վերցնելով 31-րդ հեծելազորային բրիգադի ջոկատի ղեկավարությունը` նրան տարավ գրոհի։ Բասմաչները ջախջախվեցին, իսկ խորհրդային զորամասերը զավթեցին զգալի չափերի ռազմավար։ Այդ մարտում Գաազեն սպանվել է։ Թաղված է Կագան քաղաքում (ներկայումս Ուզբեկստան), Գաազեի գերեզմանին տեղադրված է կոթող։
Հանրապետության Հեղափոխական Ռազմական Խորհրդի 1922 թվականի հոկտեմբերի 22-ի № 216 հրամանով Հերբերտ Գաազեն հետմահու պարգևատրվել է ՌՍՖՍՀ Կարմիր դրոշի երկրորդ շքանշանով։


== Գրականություն ==
«Сборник лиц, награждённых орденом Красного Знамени и Почётным революционным оружием». Воениздат, 1926.
Сборник воспоминаний к четвёртой годовщине Рабоче-крестьянской Красной Армии. 1918—1922. Отделение Военно-научного общества при Военно-академических курсах, 1922.


== Ծանոթագրություններ ==
(9158) Պլատե

(9158) Պլատե (անգլ.՝ Plate), աստերոիդ աստերոիդների հիմնական գոտում։ Հայտնաբերվել է 1984 թվականի հունիսի 25-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,299666 ա. մ., առավելագույնը մոտենում է 1,9547 ա. մ. հեռավորության վրա և հեռանում 2,6447 ա. մ.։ Արեգակի շուրջ մեկ ամբողջական պտույտ է կատարում 1273,78 երկրային օրվա ընթացքում, իր ուղեծրով շարժվելով միջինում 0,282623 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9158) Պլատե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
.gw

.gw, Գվինեա-Բիսաուի վերին մակարդակի ազգային դոմենն է։


== Արտաքին հղումներ ==
IANA .gw whois տեղեկություն
Խվոշչևատկա

Խվոշչևատկա (ռուս.՝ Хвощеватка), գյուղ Ռուսաստանի, Վորոնեժի մարզի Ռոմոնսկի շրջանի կազմում։
Բնակչությունը 2005 թվականին գրանցված տվյալներով կազմում էր 275 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օզերո (գյուղ, Կիվերցիի շրջան)

Անվան այլ կիրառումների համար տե՛ս՝ ՕզերոՕզերո (ուկրաիներեն՝ Озеро), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1577 թվականին։
2001 թվականի տվյալներով Օզերո գյուղում բնակվում էր 690 մարդ։ Բնակավայրը զբաղեցնում է 3616 կմ² տարածք։ Բնակչության խտությունը կազմում էր 190,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աշվան

Աշվան (թուրքերեն՝ Muratcık), գյուղ Արևմտյան Հայաստանում, Խարբերդի վիլայեթի Չմշկածագի գավառակում։ Գտնվում էր Խարբերդ քաղաքից 34 կմ հյուսիս-արևմուտք, Արածանի գետից աջ։


== Անվան ստուգաբանություն ==
Ուսումնասիրողներից ոմանք Աշվան անունը կապում են Հայկական լեռնաշխարհի հնագույն պետության՝ Ազզիի տարբերակ Իշվանի հետ։


== Աշխարհագրություն ==
Գյուղի միջով անցնում է մի փոքրիկ գետակ։


== Պատմություն ==
Բնակչությունը դարձել է ջարդերի զոհ Մեծ եղեռնի տարիներին։


== Բնակչություն ==
XX դարի սկզբին ուներ 58 տուն՝ մոտ 600 հայ բնակիչներով։


== Տնտեսություն ==
Բնակիչները զբաղվում էին երկրագործությամբ, անասնապահությամբ։


== Պատմամշակութային կառույցներ ==
Աշվանն ուներ Ս. Գևորգ, Ս. Սարգիս անուներով եկեղեցիներ։


== Կրթություն ==
Գյուղում գործում էր նախակրթական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ապաճնշումային հիվանդություններ

Ապաճնշումային հիվանդություններ, դեկոմպրեսիոն հիվանդություններ, առավել հաճախ առաջանում են ջրասույզների (խորջրյա սուզումների ժամանակ), օդաչուների, կեսոններում աշխատողների (կեսոնային հիվանդություն) օրգանիզմում՝ բարձր ճնշման վայրից շատ արագ ցածր ճնշման գոտի անցնելիս (դեկոմպրեսիա)։ Բարձր ճնշման գոտում արյունը և հյուսվածքները հագենում են ազոտով կամ հելիումով, որը շարունակվում է այնքան ժամանակ, մինչև շնչած օդում այդ գազերի ճնշումը հավասարվում է հյուսվածքներում եղած դրանց ճնշմանը։
Հյուսվածքների հագեցումն ազոտով մինչև 4 մթնոլորտ ճնշման դեպքում (բարձր ճնշում ստեղծելու կանոնները պահպանելով) օրգանիզմի վրա վնասակար ներգործություն չի ունենում։ Սակայն բարձր ճնշման վայրից ցածր ճնշման գոտի շատ արագ անցնելիս լուծված ավելցուկային ազոտը չի հասցնում թոքերի միջոցով արտազատվել, որի հետևանքով արյան և հյուսվածքների գազերը լուծված վիճակից անցնում են գազանման վիճակի՝ առաջացնելով պղպջակներ։


== Պատճառ ==
Ապաճնշումային հիվանդությունների անմիջական պատճառն արյունատար անոթների խցանումն է գազային պղպջակներով կամ վերջիններիս կողմից մոտակա հյուսվածքների ճնշումը։ Էական նշանակություն ունեն նաև ուղեկցող գործոնները, ծանր ֆիզիկական աշխատանքը, օրգանիզմի սառեցումը, վնասվածքները և այլն։


== Ախտանիշներ ==
Հիվանդության ախտանշանները հիմնականում ի հայտ են գալիս բարձր ճնշման գոտուց դուրս գալու առաջին ժամվա ընթացքում, բայց հաճախ՝ նաև ավելի ուշ։ Հիվանդությունն արտահայտվում է մաշկի քորով, հոդերի ու մկանների ցավերով։ Ամենածանր կլինիկական ախտանշաններն առաջանում են գլխուղեղի, թոքերի և կենսական կարևոր մյուս օրգանների արյունատար անոթները գազային պղպջակներով խցանվելիս։
Գլխուղեղի անոթներն ախտահարվելիս նկատվում են գլխապտույտ, շշմածություն, փսխում, թուլություն, ուշագնացություն, երբեմն՝ կիսալուծանքներ և լուծանքներ, թոքերի անոթներն ախտահարվելիս՝ կրծքային ցավեր, ուժեղ հազ։


== Կանխարգելում ==
Կանխարգելումը, բարձր ճնշումից ցածրին անցնելիս ճիշտ ռեժիմի պահպանում։


== Բուժում ==
Բուժման առավել արդյունավետ մեթոդը ճնշման բարձրացումն է՝ հետագա դանդաղ իջեցումով (ռեկոմպրեսիա)։
ՈՒԵՖԱ Չեմպիոնների Լիգայի եզրափակիչ 2005

2005 ՈՒԵՖԱ Չեմպիոնների Լիգայի եզրափակիչ, ՈՒԵՖԱ Չեմպիոնների Լիգայի 13-րդ խաղարկությունն է, իսկ ընդհանուր 50-րդ խաղարկությունն է։ Որում հաղթեց «Միլան» ֆուտբոլային ակումբը՝ «Լիվերպուլին»։ Հիմնական և ավելացված ժամանակը ավարտվեց 3-3 հաշվով, ընդ որում Միլանը 1-ին խաղակեսին հաղթում էր 3-0 հաշվով։ Նշանակվեց 11 մետրանոց հարվածներ, որտեշ ավելի դիպուկ եղան Լիվերպուլի ֆուտբոլիստները հաղթելով 3-2 հաշվով։ Խաղը կայացել է Ատաթուրք Օլիմպիկ Ստադիում մարզադաշտում, Ստամբուլում։
Ֆրանկլին շրջան (Միսսիսիպի)

Անվան այլ կիրառումների համար տե՛ս՝ Ֆրանկլին շրջան (այլ կիրառումներ)Ֆրանկլին շրջան (անգլ.՝ Franklin County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.463 կմ² է, բնակչությունը՝ 8.118 մարդ (2010 թ. տվյալներով)։ Շրջկենտրոնն է Միդվիլ բնակավայրը։ Կազմավորվել է 1809 թ.։ Շրջանն անվանակոչվել է ի պատիվ Ամերիկայի Միացյալ Նահանգների հիմնադիր հայրերից մեկի՝ Բենջամին Ֆրանկլինի։


== Ծանոթագրություններ ==
Ջեբիրի (Գորիի շրջան)

Ջեբիրի (վրաց.՝ ჯებირი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 630 մետր բարձրության վրա։ Շրջկենտրոն Գորիից հեռու է 4 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 623 մարդ։


== Ծանոթագրություններ ==
Լիիկատկու

Լիիկատկու (էստ․՝ Liikatku), գյուղ Էստոնիայի Յիգևամաա նահանգի Տոռմա շրջանում։
2011 թվականի տվյալներով գյուղում բնակվում էր 27 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Խաղողազգիներ

Խաղողազգիներ (լատ.՝ Vitis vinifera), բազմամյա թփերի տեսակ, բնափայտացողուն լիաններ են, որոնք մագլցում կամ կառչում են հենարաններից հատուկ հարմարանքների՝ բեխիկների միջոցով։ Տեսակի ներսում հազվադեպ են հանդիպում ուղղաձիգ, կանգուն թփեր։
Ընտանիքը ընդգրկում է 10 ցեղի շուրջ 600 տեսակներ, որոնք հիմնականում տարածված են բարեխառն և արևադարձային տարածաշրջաններում։


== Տարածում ==
Տարածված է Արևմտյան Եվրոպայի միջին և հյուսիսային շրջաններում, Ղրիմում, Միջին Ասիայում։
Հայաստանում հանդիպում է հյուսիսարևելյան շրջանների և Զանգեզուրի ստորին անտառային գոտում։ Հայաստանի կապտականաչ տարածքներում հազվադեպ հանդիպում է խաղողազգիների ընտանիքի մեկ այլ տեսակ՝ Ամպելոպսիս (Ampelopsis Michx.) ցեղի 2 ներկայացուցիչներ.

ակոնիտոտերև ամպելոպսիս (A. aconitifolia Bge)
ճապոնական ամպլեոպսիս (A. Japonica Makino)Այս ընտանիքի ներկայացուցիչներից Հայաստանի դեկորատիվ այգեգործության համար որոշակի հետաքրքրություն է ներկայացնում.

կուսախաղողը - Partenocissus Panch, որը լայն տարածում և էկոլոգիական պայմաններում առավել լավ հարմարված տեսակ է։
77-րդ հարավային զուգահեռական

77-րդ հարավային զուգահեռականը հասարակածից 77° դեպի հարավ գտնվող լայնությունների շրջանագիծն է։
Զուգահեռականն անցնում է Անտարկտիդայով և Հարավային օվկիանոսով։
Հեռավորությունը հարավային բևեռից 1452 կմ է, երկարությունը՝ 9 044 կմ, ինչը կազմում է հասարակածի երկարության 22.5%-ը։


== Տես նաև` ==
78-րդ հարավային զուգահեռական
76-րդ հարավային զուգահեռական
77-րդ հյուսիսային զուգահեռական


== Ծանոթագրություններ ==
Գարեթ Հեդլունդ

Գարեթ Ջոն Հեդլունդ (անգլ.՝ Garrett John Hedlund , սեպտեմբերի 3, 1984(1984-09-03), Roseau, Մինեսոտա, ԱՄՆ), ամերիկացի դերասան, ավելի հայտնի է Պատրոկլուսի դերով, Վոլֆգանգ Փեթերսենի «Տրոյա» էպիկական ֆիլմում և Սեմ Ֆիլինի դերով` «Գահ։ Ժառանգություն» ֆիլմում։


== Կենսագրություն ==
Գարեթ Հեդլունդը իր կյանքի առաջին տարիները անց է կացրել ԱՄՆ-ի հարավում գտնվող Մինեսոտա նահանգի Ռոզո փոքրիկ քաղաքի ֆերմայում։ Նրա ընտանիքը բաղկացած է` ծնողներից` Ռոբերտ և Քրիստի, ավագ եղբորից և քրոջից` Նատանիելյա և Ամանդա։ Երբ Գարեթը 14 տարեկան էր, նա մոր հետ տեղափոխվել է Սքոթսդեյլ (Արիզոնա նահանգ, Մարիկոպա շրջան)։ Այնտեղ Գարեթը սկսել է դերասանական վարպետության մասնավոր դասեր վերցնել։
Ավագ դպրոցը ավարտելուց հետո Հեդլունդը անմիջապես մեկնել է Լոս Անջելես, դերասանական կարիերան շարունակելու նպատակով։ Մեկնումից մեկ ամիս անց ռեժիսոր Վոլֆգանգ Փեթերսենի «Տրոյա» պատմական դրամայում ստացել է Պատրիկլուսի դերը։ Այնուհետև հետևել են հաջող աշխատանքները «Փառքի լույսի մեջ» սպորտային դրամայում (2004) և «Արյուն, արյան համար» (2005) ֆիլմում, ինչպես նաև մասնակցել է Քրիստոֆեր Պաոլինի «Էրագոն» վեպի էկրանավորմանը (2006)։
Այժմ Հեդլունդը ունի ինը ֆիլմ, թողարկման համար պատրաստվում են ևս 2-ը։ 2010 թվականին թողարկվել է «Գահ։ Ժառանգություն» ֆիլմը, նրա մասնակցությամբ` «Տրոյա» ֆիլմի (1982) ֆիլմի շարունակությունը։


=== Անձնական կյանք ===
2012 թվականից հանդիպում է Քիրստեն Դանստի հետ։ 2016 թվականի ապրիլի վերջին հայտնի է դարձել, որ Գարեթն ու Քրիստենը բաժանվել են։


== Ֆիլմագրություն ==


== Ծանոթագրություններ ==
Մեդվեդևկա (Վյատկայի վտակ)

Մեդվեդևկա (ռուս.՝ Медведевка), գետ Ռուսաստանում, հոսում է Օմուտինսկի շրջանում, Կիրովի մարզում։ Գետաբերանը տեղակայված է Վյատկա գետի ձախ ափին՝ 1183 կմ հեռավորության վրա։ Գետի երկարությունը 32 կմ է, ավազանի տարածքը 108 կմ2։
Գետի ակունքը գտնվում է Վերին Կամայի բարձունքում 5 կմ հյուսիս-արևմուտք Օմուտինսկի գյուղում, Օմուտնինսկ գյուղից 15 կմ հարավ-արևելք։ Գետը հոսում է հյուսիս-արևելք անմարդաբնակ անտառային վայրում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100030061
Հիդրոլոգիական ուսումնասիրությունների կոդը - 111103006
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կալիֆոռնիայի տեխնոլոգիական ինստիտուտ

Կալիֆոռնիայի տեխնոլոգիական ինստիտուտը  (ընդունված է նաև Կալտեք կամ Կալտեխ (Caltech -- արտասանվում է Քալթեք) մասնավոր գիտահետազոտական ինստիտուտ է տեղակայված Փասադենայում, Կալիֆոռնիա։ Կալտեխը ունի վեց ակադեմիական բաժանմունք գիտական և ճարտարագիտական ուղղվածությամբ։


== Ծանոթագրություններ ==
Անդրիունի իշխանություն

Անդրիունի իշխանություն, ֆեոդալական իշխանություն Կիլիկիայում, նրա հյուսիսարևելյան կողմում, Մարաշի մոտակայքում։ Իբրև անկախ իշխանություն կազմվել է է Մելիք-Շահի (1072-1092) սելջուկյան պետության քայքայումից հետո։ 1086 թվին գտնվել է Փիլատրոս Վարաժնունու իշխանության կազմում, իսկ հետո միացել Կիլիկիայի հայկական թագավորությանը։


== Ծանոթագրություններ ==
Պետրովկա (Միխայլովսկոյե գյուղական համայնք)

Անվան այլ կիրառումների համար տե՛ս՝ Պետրովկա (այլ կիրառումներ)Պետրովկա (ռուս.՝ Петровка), գյուղ Ռուսաստանի Ռոստովի մարզի Ցելինսկի շրջանում։ Մտնում է Միխայլովսկոյե գյուղական համայնքի կազմի մեջ։
Լյուբոմիր Լյուբոևիչ

Լյուբոմիր Լյուբոևիչ (սերբ.՝ Љубомир Љубојевић, Ljubomir Ljubojević; Նոյեմբերի 2  1950, Ուժիցե) — սերբիական, ավելի վաղ հարավսլավիական շախմատիստ , գրոսմայստեր (1971) , ուժեղագույնը երկրում սկսած 1970-1980-ականա թվականները։
Առաջին խոշոր շախմատային հաջողությունների  հասել է 1970 թվականին. Եվրոպայի երիտասարդական առաջնությունում, գրավել է 2-րդ տեղը (Գրոնինգեն) և 1-2-ը միջազգային մրցաշարում Սարաևոյում։ 21 տարեկան հասակում լրացրել է գրոսմայստերի նորմա՝ Վերնյաչկա-Բանյա միջազգային խոշոր մրցույթում (1971, 2-րդ տեղ)։ Լավագույն արդյունքները  ցուցաբերել է Հարավսլավիայի առաջնությունների ժամանակ՝ 1977-1-2-րդ, 1982-1-ին տեղ։
Հարավսլավիայի ազգային թիմի, 12 -րդ Օլիմպիական խաղերի մասնակից (1972-1974,1978-1990, 1994, 1998, 2002): Սկոպյեյի 20-րդ Օլիմպիական խաղերում (1972) ,նա ցուցաբերել է  լավագույն արդյունքը իր տախտակի վրա, իսկ 25-րդ՝ Լյուցեռնում (1982)՝3-րդը։
4 միջզոնալ մրցաշարի մասնակից է. լավագույն արդյունքը`Մանիլա (1976) 5-6-րդ տեղ։ Մրցախաղում 1979 թվականին հաղթել է Գլիգորիչ Սվետոզարին  5½ : 4½ արդյունքով։
1970-ականների կեսերից հաջող ելույթ է ունեցել մի շարք խոշոր շախմատային մրցումներում. Տիսսայդ (1972) ՝ 2-րդ, Լաս-Պալմաս (1974, 1975) և Մանիլա (1975)՝ 1-ին, Միլան (1979)՝ 2—4-րդ տեղ (Անատոլի Կարպովի և Տիգրան Պետրոսյանի հետ)։ Մոնրեալում (1979) «աստղեր» մրցաշարում՝ 4-րդ տեղ։
Լավագույն արդյունքներ այլ միջազգային մրցույթների .Ցյուրիխ (1970)՝ 1-ին, Չաչակ  (1970) և Պալմա (Մալորկա , 1971)՝1—2-րդ, Օլոտ (1972) ՝ 1-ին, Լանսարոտե և  Հիլվերսում (1973)՝ 3-րդ, Մանիլա (1973)՝ 2-րդ, Օրենսե և Մոնրեալ (1974), Ամստերդամ (1975), Վեյկ ան Զեե (1976) և Տիտով -Ուժիցե (1978)՝ 1-ին, Բուենոս Այրես և Սան Պաուլո (1979) ՝1—2-րդ, Մար դել Պլատա  (1981)՝ 2-րդ, Տիլբուրգ (1981) ՝ 2-րդ, Լոնդոն (1982) ՝4—7-րդ, Բուգոյնո (1982 և 1986)՝ 2—3-րդ, Թուրին (1982) ՝ 3—4-րդ, Տիլբուրգ (1983, 1985 և 1986)՝ 2—3-րդ, Ռեջո նել Էմիլիյա (1985/1986)՝ 1—3-րդ, Վեյկ-ան-Զեե (1986)՝ 2—4-րդ, Ամստերդամ (1986)՝ 1-ին, Բրյուսել  (1987) ՝1—2-րդ, Բիլբաո (1987)՝ 3—4-րդ, Բելգրադ (1987)՝ 1-ին տեղ ։ ԽՍՀՄ մրցախաղի մասնակից՝ աշխարհի շախմատիստներից  ընտրված թիմ (1984, Լոնդոն, 4-րդ տախտակ)։
1982 թվականի հունիսից Միխայիլ Չիգորինի խորհրդանշանակ ակումբի անդամ, աշխարհի առաջնության չեմպիոն։
Սուր կոմբինացիոն ոճի շախմատիստ։ Նրա խաղը բնութագրվել  է մշտական ​​որոնման նախաձեռնությամբ, հարձակման սրամտությամբ, պաշտպանության  հաստատակամությամբ։


== Վարկանիշի փոփոխության գծապատկեր ==


== Ծանոթագրություններ ==


== Գրականություն ==
Եվ սիրո ամենաբարձր ձևը (Հարցազրույց Լյուբոմիր Լյուբոևիչի հետ) // «64 — շախմատի տեսություն »։  1987 — № 20, էջ 8—10 :
Շախմատ։ Հանրագիտական ​​բառարան /գլ. խմբագիր Ա.Ե. Կարպով.-Մ. Սովետական հանրագիտարան, էջ 225. — 624 էջ , 100 000 օրինակ , ISBN 5-85270-005-3:
Ատարով Ե.«Ես կյանքում  շատ նյարդեր կորցրեցի» (Հարցազրույց Լյուբոմիր Լյուբոևիչի հետ)։ // «64 — շախմատի տեսություն »։ 1995 , № 7, էջ 20—21:


== Արտաքին հղումներ ==
Լյուբոմիր Լյուբոևիչանձնական քարտ  http://ratings.fide.com/card.phtml?event=900010  ՖԻԴԵ-ի կայքում
Լյուբոմիր Լյուբոևիչ շախմատիստի էջն ու խաղերը Chessgames.com կայքում
Լյուբոմիր Լյուբոևիչ անձնական քարտ  365chess.com կայքում
Լյուբոմիր Լյուբոևիչ անձնական քարտ  OlimpBase.org կայքում